રિસર્ચરોનું કહેવું છે કે જે બાળકો રમતા તેમના ફેન્ટસીવર્લ્ડને અનુસરે છે તેઓ વધુ ક્રીએટિવ હોઈ શકે છે. ઘર-ઘર રમતાં, પોતે જો ટીચર હોય તો કેવી રીતે સ્ટુડન્ટ્સને ભણાવે એનો રોલ પ્લે કરતાં, સિંહ સાથે લડાઈ કરીને એને હરાવી દેવાનું સાહસ કરવાની કલ્પના કરતાં કે પછી ડોક્ટર, પાઈલટ, સેલ્સમેન બનીને તેમના જેવા કિરદાર ભજવવાની રમતો રમતાં બાળકોમાં ક્રીએટિવિટીનો ખજાનો ભર્યો પડ્યો હોય છે.